हिसार। पिछले वीरवार को देर रात रेलवे स्टेशन पर हुई गोलीबारी में मृतक अजय कंवारी केस में गिरफ्तार आरोपी उमरा निवासी दीपक को शुक्रवार को कोर्ट में पेश किया गया। कोर्ट ने आरेेपी दीपक उर्फ दीपू को न्यायिक हिरासत में भेज दिया। इस गोलीकांड में दीपक भी गोली लगने से घायल को गया था। पुलिस ने उसकी हालत में सुधार होने पर उसको हिरासत में लिया था। इस मामले में दीपक का चाचा संजय फौजी अभी तक फरार है। इसके अलावा दूसरे पक्ष से भी गोलीबारी करने वाला आरोपी सोनू भी फरार है। पुलिस ने इस गोलीबारी कांड में कुल 11 आरोपियों के खिलाफ केस दर्ज किया है। पुलिस से मिली जानकारी के अनुसार कंवारी के अजय व उमरा के दीपक के बीच पिछले एक साल से रंजीश चल रही थी। उसी को लेकर वीरवार की रात दोनों पक्षों में हिसार रेलवे स्टेशन पर आपसी फायरिंग हो गई। इसमें अजय मारा गया व दीपक गोली लगने से घायल हो गया था।